18
Denɛ Dämanikɔn Luäk I̱di̱ mi Cikɛ Te kɛ Riɛk?
Mi ci riɛk tuɔk, Nëën Jaöba la rialkɛ rɔ i̱kä kɛ pɛ̈th kɛ ɣöö ba dämanikiɛn wä luäk rɛy rikä min te kɛ thi̱n. Nɔmɔ nyothɛ ni ɣöö nhɔk nɛy rɔ kamnikɔ ɛlɔŋ. (Jɔɔn 13:34, 35; 1 Jɔɔn 3:17, 18) Kɔn la luäk nɛy rɔ kɛ dup tin kiɛn?
La tho̱p nɛy yio̱w. Mëë ci buɔth mi di̱i̱t tuɔk kä Judia, cu Ji̱ Kritho tëë nhiam tëë te kä Ɛn-ti-ɔk yio̱w thöp kä cua kɛ ja̱k kɛ ɣöö ba dämanikiɛn rɛy yieekä luäk ɛ kɛn. (Lät 11:27-30) Ce̱tkɛ nɔ, mi ci nɛy ɛ ŋa̱c i̱ te dämanikɔ tin te wi̱c mi dɔŋ te kɛ riɛk, la tho̱p nɛy yio̱w bua̱n kä bi bua̱n kɛ cuo jäk kä kɛ, kɛ ɣöö bikɛ nɛy tin cuc ɛlɔŋ wä luäk kɛ ŋɔak tin görkɛ ɛ kɛn.
La wä nɛy guäth in te riɛk thi̱n. Kɛn ɛldɛri tin te guëth in tuɔk riɛk thi̱n la moc kɛn Nëën Jaöba gua̱a̱th mi bikɛ cieŋ thi̱n agɔaa. Buɔn nɛɛni tin lua̱kɛ naath mi ci riɛk tuɔk la da̱kɛ mi̱i̱th, pi ti gɔw, bieyni, duël, kɛnɛ wal kä nɛy tin te kɛ riɛk. Nëën Jaöba ti ŋuan tin tee ŋäc mi gɔaa kɛ la̱t la ko̱tkɛ kɛ yio̱o̱kiɛn kärɔ kɛ ɣöö bikɛ naath wä luäk kɛ la̱t kiɛ bikɛ cieeŋ kɛnɛ Lueek Palä Nëëni Jaöba tin ci da̱k wä täth. Ɛn mat in no̱ŋ nɛy tɛ̈th lɔaac ɛ ala bua̱n kɛnɛ tin ci nɛy kɛ ŋa̱c rɛy la̱tda kɛɛl cɛ nɛy luäk kɛ ɣöö bakɔ rɔ rialikä kɛ pɛ̈th kɛ ɣöö bakɔ nɛɛkɔ tin cuc luäk kɛ pɛ̈th. Duundɛ ɣöö a cäŋɛ ni min la luäk nɛy ni nɛy “tin la ji̱ thuɔk duëël ŋäthä” la lua̱kɔ nɛy ti kɔŋ a cäŋ /cikɛ ji̱ bunäda bä.
La bum nɛy kɛ kɛ nyin yieekä. Nɛy tin ci riɛk tuɔk gua̱a̱th in te kɛ thi̱n ɛpuc görkɛ ɣöö dëë kɛ bum. Kɛ gua̱a̱th mi ce̱tkɛ nɛmɛ, kɔn jëknɛ buɔm kä Jaöba min la “Kuoth in buum lo̱c nɛɛni diaal.” (2 Ji̱ Ko-rinth 1:3, 4) Nhɔk nɛy jɛ ɛlɔŋ ɛn ɣöö bi nɛy tin ca lar ɛ Baibol i̱ bi tuɔk kɛ gua̱a̱th in bi ben nyuak kɛɛl kɛ nɛy tin tee rɛy cucä, lär nɛy ɛ kɛ ɛn ɣöö bi Kuäär Kuɔth rik ti cuɔckɛ naath ti kɛnɛ bɛ̈c pua̱a̱ny woc.
Ɛŋu la bäk Nëën Jaöba kɛ pɛ̈th ɔ mi ci riɛk tuɔk?
Kɛ nyin yieekä tinkiɛn denɛ buum ni nɛy tin ci kään guäth rikä ɔ?
unk nus_Latn nus_Latn nus_Latn nus_Latn nus_Latn nus_Latn nus_Latn